
Н А Р Е Д Б А 
ЗА  УСЛОВИЯТА И РЕДА  ЗА ЗАПИСВАНЕ, ОТПИСВАНЕ 
И ПРЕМЕСТВАНЕ  НА ДЕЦА В  ДЕТСКАТА  ГРАДИНА
  НА ОБЩИНА  СТРЕЛЧА
/ Приета с решение № 186 от 27.09 2016г. на Общински съвет Стрелча/

РАЗДЕЛ І. 
ОБЩИ  ПОЛОЖЕНИЯ

Чл. 1. (1) С тази Наредба се определят условията и редът за записване, отписване и преместване на деца в общинската детска градина на територията на община Стрелча.
(2) Разпоредбите на тази Наредбата се прилагат и от училището, което осъществява задължително предучилищно образование и могат да осигурят условията за това.
Чл. 2. Детската градина е институция в системата на предучилищното и училищното образование, в която се възпитават, социализират, обучават и отглеждат деца от тригодишна възраст до постъпването им в I клас в съответствие с държавния образователен стандарт за предучилищното образование. 

Чл. 3. Записването на децата в детската градина на територията на община Стрелча  се осъществява по желание на родител /настойник/, както и лицето, при  което са настанени за отглеждане деца по реда на чл. 26 от Закона за закрила на детето.

Чл. 4. Наредбата се прилага при целодневна, полудневна, почасова или самостоятелна организация на предучилищното образование в общинската детска градина.

Чл. 5.  Детската градина изготвя Правилник за дейността си съгласно тази Наредба.

Чл. 6. Постъпването на децата в детската  градина се осъществява целогодишно.

Чл. 7. Записването, отписването и преместването се осъществява при спазване на разпоредбите на Закона за предучилищно и училищно образование  и другите нормативни и поднормативни актове. 

Чл. 8. Децата постъпват в детската градина не по-рано от учебната година, която започва в годината на навършване на тригодишната им възраст. / чл.57, ал.1 от ЗПУО /
   
Чл. 9. По преценка на родителя и/или при липса на свободни места в яслената  група към детската градина, децата може да постъпят в детската градина и при навършени 2 години към началото на учебната година на постъпването.  / чл.57, ал.2 от ЗПУО /

Чл. 10. Предучилищното образование е задължително от учебната година, която е с начало в годината на навършване на 5-годишна възраст на детето, като родителите избират вида на организацията на предучилищното образование – целодневна, полудневна, почасова или самостоятелна./ чл.67, ал.1 и ал.2 от ЗПУО /

Чл. 11. В детската  градина  е разкрита и може да се разкрие  яслена група за отглеждане на деца от 10-месечна до тригодишна възраст.  /чл.24 от ЗПУО/
  
Чл. 12. Децата може да се преместват от една в друга детска градина през цялата учебна година при наличие на свободни места.  / чл.58 от ЗПУО /
  
 Чл. 13. Свободните места за общинската детска градина се обявяват от директора на  детска градина.

РАЗДЕЛ ІІ.
УСЛОВИЯ И РЕД ЗА ЗАПИСВАНЕ НА ДЕЦА В ДЕТСКА  ГРАДИНА 

Чл. 14. Предучилищното образование се организира във възрастови групи, както следва:
1. първа възрастова група  - 3-4 годишни, а в случаи на чл. 9, 2-4 годишни
2. втора възрастова група 4-5 годишни
3. трета подготвителна възрастова група – 5-6 годишни
4. четвърта подготвителна възрастова група – 6-7 годишни

Чл. 15.  Сроковете за организиране и провеждане на прием се поставят на видно място в детската градина и на сайта на община Стрелча 

Чл. 16. Отговорност на родителите/настойниците е да следят информацията за прием на децата и да спазват сроковете за кандидатстване.

Чл. 17.  Кандидатите подават заявление по образец (Приложение №1), което задължително съдържа /трите имена на детето, ЕГН, постоянен адрес на родителите и телефон за връзка/.

Чл. 18. Кандидатстването се осъществява от родителя/настойника на детето, който носи отговорност за коректността на подадената информация. 

Чл. 19.  Задължителни документи за прием в детската градина

 1. Заявление за прием в детската градина по образец (Приложение №1); 
 2. Копие от акта за раждане на детето;
 3.Документ за здравния статус на детето, доказващ наличието на специални образователни потребности, ако има такива;
 

Чл. 20. Приемът на документите се извършва от директора на детската градина или от упълномощено от него със заповед лице, което сверява данните. Издава се пореден входящ номер на заявлението.

Чл. 21. При постъпване на детето се предоставят и необходимите медицински документи.
1. Здравно-профилактична карта, попълнена от личния лекар на детето.
2. Еднократен отрицателен резултат от изследване на патогенни бактерии и чревни. 
3. Паразити, извършено не по-рано от 15 дни преди постъпване на детето в детската градина. 
4. Изследвания на кръв и урина, извършени в едномесечен срок преди постъпването на детето в детската градина; 
5. Изследване с отрицателна реакция по Васерман за едни от родителите, извършено в шестмесечен срок преди постъпването на детето (важи за деца, които постъпват за първи път в детска ясла); 
6. Данни от личния лекар за имунизационния статус на детето, съгласно изискванията на Наредба № 15 от 2005 г. за имунизациите в Република България (ДВ, бр. 45 от 2005 г.); 
7. Медицинска бележка за липса на контакт със заразно болен, издадена от личния лекар на детето не по-рано от 3 дни преди постъпването на детето в детската градина.

Чл. 22. Срокът за подаване на заявление за прием на деца, е в периода от 1 март до 20 май на съответната календарна година.

Чл. 23.  Неподадените в срок заявления могат да се представят в детската градина и след тази дата, като приемът се осъществява в зависимост от свободните места

Чл. 24. Класиране на подадените заявления се осъществява от Комисия назначена със Заповед на Кмета по следните критерии:

	№
	Критерии
	точки
	Документи, доказващи критериите

	1
	ОБЩИ КРИТЕРИИ
	
	

	1.1
	Постоянен или настоящ адрес на детето в община Стрелча
	5 т.
	Удостоверение от служба ГРАО за постоянен или настоящ адрес на детето – оригинал

	1.2.
	Работещи родители
	по 1 т. на родител
	Служебна бележка от работодателя с ЕИК, изх.№, адрес на месторабота, мокър печат и подпис – оригинал.
За самоосигуряващите се – копия от декларации и справки за окончателния размер на осигурителния доход /КСО/ и за  внесените осигурителни вноски. 

	1.3.
	Родител, ползващ отпуск по майчинство за друго дете
	1 т.
	Служебна бележка от НОИ или работодателя – оригинал.

	1.4.
	Родители студенти и родители докторанти – в редовна форма на обучение 
	по 1 т.на родител
	Служебна бележка от акредитирано ВУЗ – копие.

	1.5
	Платени местни данъци и такси в Община Стрелча за предходни пет календарни години
	по 5т. на родител
	Удостоверения от Местни данъци и такси на Община Стрелча за липса на задължения за всеки от родителите – оригинал.

	

1.6
	Деца, подлежащи на задължително обучение/чл. 8, ал. 1 от ЗПУО/
	5 т.
	
Акт за раждане на детето – копие.

	2
	СОЦИАЛНИ КРИТЕРИИ
	
	

	2.1
	Деца със СОП 
	5 т.
	Решение на екипа за комплексно педагогическо оценяване към РУО Пазарджик – копие.

	2.2
	Деца с тежки хронични заболявания, посочени в списък, съобразно наредбата за медицинската експертиза
	2 т.
	Решение на ТЕЛК/ НЕЛК за детето – копие.

	2.3
	Деца без родители
	
	

	2.3.1
	
	деца пълни сираци
	5 т.
	Актове за смърт на родителите – копия.

	2.3.2
	
	деца полусираци
	3 т.
	Акт за смърт – копие.

	2.4
	Деца на родители, единият или двамата от които са загубили 71% и над 71% от работоспособността  си
	по 1 т. на родител
	Решение на ТЕЛК/НЕЛК за родителя – копие.

	2.5
	Деца от многодетни семейства  с три и повече деца до 18 г. и децата в ученическа възраст посещават редовна форма на обучение
	1 т.
	Актове за раждане на всички деца - копия;

Служебна бележка от училището за текущата учебна година – оригинал.

	2.6
	Деца близнаци и тризнаци
	по 1 т. на дете
	Актове за раждане на децата – копия.

	2.7
	Деца, попадащи в категория тежки социални случаи
	1 т.
	Служебна бележка от Дирекция „Социално подпомагане” гр. Панагюрище – оригинал.

	3
	ДОПЪЛНИТЕЛНИ КРИТЕРИИ
	
	

	
3.1
	Деца с по-големи брат/сестра в детската градина
	2 т.
	-


Забележка: На документите, за които се изискват копия, при записване се представят и оригиналите за сверка.

Чл. 25. Кандидатурите се подреждат в низходящ ред по точки, съответстващи на критериите от чл. 24.  на настоящите правила. 

Чл. 26. Списъците със записаните деца се оповестяват до 10 юни на текущата календарна година на видно място в детската градина и сайта на община Стрелча.

Чл. 27. В десетдневен срок след обявяването на списъците, родителите/ настойниците на записаните деца писмено декларират записването на детето в съответната възрастова група и вида на организация на предучилищното образование.

Чл. 28. При не записване в определения срок се приемат следващите класирани по ред резерви. Обявените списъци и резервите в тях са актуални до 30 юни на текущата година. 

Чл. 29. При освобождаване на места в действащите  групи, същите, се обявяват от директора на видно място в детската градина и сайта на Община Стрелча след 30 юни.

Чл. 30. Постъпването на новоприетите деца  в детската градина става от 1 септември на текущата година.

Чл.  31. Децата, които не постъпят в детската градина по неуважителни причини до 15 септември на текущата година и не са подлежащи на задължително обучение, отпадат от списъчния състав на детската градина.

Чл. 32. В детската градина или училища, по силата на чл.192 от ЗПУО, се приемат деца със специални образователни потребности , но не повече от 3 деца в група.

Чл. 33. Директорът на детската градина от 1- во до 5 –то число на всеки месец подава в общината информация за средна месечна посещаемост на децата през предходния месец.

Чл. 34. Контрол по спазването на настоящите правила се осъществява от директора на детската градина и Кмета на община Стрелча.


РАЗДЕЛ ІІІ. 
УСЛОВИЯ И РЕД ЗА ОТПИСВАНЕ НА ДЕЦАТА В ДЕТСКАТА ГРАДИНА

Чл. 35. Децата се отписват от директора на детската градина при:

1.  Желание на родителите /настойниците/ с писмено заявление до директора;

2. Децата от детската градина се отписват от детското заведение до 31 май  в годината на постъпването им в първи клас. 

Чл. 36. Отписването задължително се отразява от директора на детската градина, съгласно нормативната уредба и е длъжен писмено да уведоми Кмета на община Стрелча.

РАЗДЕЛ ІV.
УСЛОВИЯ И РЕД  ЗА ПРЕМЕСТВАНЕ НА ДЕЦА ДЕТСКА ГРАДИНА 

Чл. 37.  Преместване на дете от  детската градина в полудневна подготвителна група в училище  и от  полудневна подготвителна група в училище в детската градина може да се осъществи при наличие на свободно място. 

Чл. 38.  Преместването на децата от яслена в градинска група се извършва при навършване на 3-годишна възраст в началото на учебната година при формиране на групите в детската градина.

Чл. 39.  По преценка на родителя и/или при липса на свободни места в яслена група към детската градина могат да бъдат преместени и деца, навършили 2 години към началото на учебната година на постъпването.

Чл. 40.  Преместването на дете от подготвителна група се извършва с издаване на „Удостоверение” по образец.

Заключителни разпоредби
§1.  Директорът на детската градина са задължени да поставят настоящата Наредба на видно място за информация на родителите.

§2. Наредбата за условията и реда на записване, отписване  и преместване в детската градина на територията на община Стрелча се приема във връзка с чл. 59, ал.1 от новоприетия Закон за предучилищното и училищното образование и във връзка с чл.7 ал.1 от Наредба № 5/03.06.2016 г. за предучилищното образование издадена от министъра на образованието и науката.
§3. Наредбата за условията и редът на записване, отписване  и преместване в  детската градина на територията на община Стрелча е приета с решение № 186 от 27.09.2016г. на Общински съвет Стрелча.

                                                                                                                   












      Приложение №1

До Директора
на Д Г  „ Д-р   Ст. Стайков”                                                                                              
гр. Стрелча                                                                                                                                                 
З А Я В Л Е Н И Е
от
...................................................................................................................
               Госпожо Директор,
   Моля детето ми ....................................................................................
   с     Е Г Н.................................
да бъде прието  в повереното ви заведение 
в група …………………………………………………………………
/ яслена , първа , втора , трета подготвителна , четвърта подготвителна /

Организация на образование ……………………………………….
/ целодневна , полудневна , почасова ,самостоятелна/

Дата................

гр.Стрелча                                                           С уважение :

